Nýtímansgerð av Psoriasis-kanningin hjá Gunnar Lomholt Seinasta árið hevur verið arbeitt við verkætlanini“ Nútímansgerð av eldri kanning fyri psoriasis”. Talan er um verkætlan hjá Føroya Psoriasisfelag, stuðlað av Sjúkrakassagrunninum. Verkætlanin er framd í tøttum samstarvi við Ílegusavnið, har verkætlanarleiðarin Anna Katrin Matras eisini hevur havt starvsstað. Síðani 2011 hevur verið arbeitt við fleiri verkætlanum innan økið psoriasis og í hesum sambandi eru neyðug loyvir fingin til vega frá Vísindasiðsemisnevndini og Dátaeftirlitinum. Við støði í sínari gransking hevur Anna Katrin skrivað eina populervísindaliga grein, sum lýsir úrslitini av granskingini. ÍLEGUSAVNIÐ er tann føroyski Biobankin, sum umsitur allar upplýsingar um blóðroyndir, vevnaðarroyndir, staðfestar sjúkur og ættarbond hjá føroyingum. Uppgávan hjá Ílegusavninum er at tryggja, at upplýsingarnar eru rættar, verða væl vardar og goymdar trygt.